danish-foundation-models/faroese-dynaword huggingface dataset:
Huldufólk
Huldufólk eru yvirnáttúrligar verur, sum eru kendar í Føroyum, Íslandi, Noregi og fyrr eisini í Danmark, tey eru eisini kend undir heitinum álvar. , á donskum vórðu tey rópt 'huldrefolk' og hetta heiti gongur aftur í staðarnøvnum, t.d. Huldremose á Djurslandi. Í øðrum Norðanlondum og í Stórabretlandi eru líkar verur kendar undir øðrum nøvnum, sum líkjast føroysku orðunum "álvur, álvagenta, álvar", á donskum kallast tey elvefolk.

Huldufólk eru nevnd í fleiri av føroysku kvæðunum. Úr nýggjari tíð er t.d. Huldugentan, sum Johan Djurhuus (á Høggeil) úr Sumba, (føddur í 1885 - doyði í 1960), yrkti tá hann arbeiddi í Botni, ið er í ein útnyrðing av Vági. Har var vatnverk bygt í 1921, og nakrir menn máttu búgva í Botni fyri at ansa eftir elektrisitetsverkinum. Nú á døgum býr eingin har. Tað var myrkt og einsligt í Botni, og Johan yrkti kvæðið um Huldugentuna, meðan hann búði har. Robert Mc'Birnie hevur útgivið hetta kvæðið/sangin, har hann syngur hann sum vanligan sang, í styttri útgávu, ikki øll ørindini eru við. Kvæðið um Huldugentuna er 27 ørindi til longdar. Tað er best kent í Suðuroy, serliga í Vági. Annika Hoydal hevur gjørt lag til yrkingina Hulduríma hjá Steingrími Weihe. Annika syngur sjálv sangin á fløgu við føroyskum tónleiki til børn, sum hon útgav í 1999. Húsakórið í Keypmannahavn hevur eisini sungið og givið út sama sangin Hulduríma. Seyðamaðurin á Sondum er eitt annað kvæði, sum eisini snýr seg um huldufólk. Kvæðið fer fram í Vágum. Seyðamaðurin á Sondum stjól stakkin, sum huldukona átti, hon rann eftir honum líka til Sandavágs. Kvæðið er 51 ørindi til longdar.




 * Eystdans.dk, Huldugentan (kvæði)
Skógfriðingarnevndin
Skógfriðingarnevndin (danskt: Færøernes Plantageudvalg) var stovnað av løgtinginum í 1952. Nevndin liggur undir Umhvørvisstovuni, sum er undir Umhvørvis og vinnumálaráðnum. Skógfriðingarnevndin skal hava 5 limir, og er "sett at hava eftirlit við friðaðum viðarlundum til verndar av vøkstri og dýrum á hesum lendum".

Tá ið nevndin roynir at verja viðarlundir fyri skaðar við t.d. bygningum ella tónleikafestivalum, finnast fólk onkuntíð at nevndini.


 * Sigga Rasmussen, Cand. hort., Tórshavn
 * Jóhann Mortensen, tíðindamaður, Kaldbak
 * Dánjal Petur Højgaard, lívfrøðingur, Søldarfjørður
 * Jón Kragesteen, varaskúlastjóri, Tórshavn
 * Maria Gunnleivsdóttir Hansen, lívfrøðingur, Tórshavn

Formaður í Skógfriðingarnevndini er Jóhann Mortensen, og skrivari er Rakul A. Dam, deildarleiðari á Skógrøkt.
Oyggjaleikir 2009
XIII (13.) Oyggjaleikir vóru hildnir á Álandsoyggjunum í døgunum 27. juni - 4. juli 2009. 25 oyggjar og oyggjalond kappaðust í 15 ítróttargreinum. Fyri fyrstu ferð gjørdist Føroyar vinnari av Oyggjaleikunum.

Frágreiðing: {{legend|#ccccff|Vertslandið er víst við lavendilbláum|border=solid 1px #AAAAAA}}




 * Almenn heimasíða: www.natwestislandgames2009.ax
World Cup í svimjing
FINA World Cup er heitið á altjóða svimjikappingum, sum verða hildnar í fleiri býum kring heimin á hvørjum ári um heystið frá september til tíðliga í november. Vinnararnir fáa heiðursmerki og vinna eisini pengar. Kappingarnar eru í stuttum svimjihylum, tvs. har hylurin er 25 metrar langur. Kappingarnar kunnu eitt nú brúkast til at kvalifisera seg til aðrar svimjikappingar sum t.d. HM á stuttbana, EM á stuttbana osfr. Ein føroyskur svimjari, Pál Joensen, hevur vunnið fleiri heiðursmerki á hesum World Cup kappingum í 2009, 2010 og 2011. Aðrir føroyingar hava eisini luttikið á Wold Cup stevnum, men tey hava ikki fingið nakað heiðursmerki.

Í 2011 eru hesar World Cup svimjistevnur:
 * Dubai 7. - 8. oktober, 2011
 * Stokkholm, Svøríki, 15. - 16. oktober 2011
 * Moskva, Russland 18. - 19. oktober 2011
 * Berlin, Týskland 22. - 23. oktober 2011
 * Singapore, 4. - 5. november 2011
 * Beijing, Kina 8. - 9. november 2011
 * Tokyo, Japan 12.- 13. november 2011




 * Fina-Arena-WorldCup.com
Lech Wałęsa
Lech Wałęsa (føddur 29. september 1943 í Popowo, Pólland) er politikari, elektrikari og fakfelagsleiðari. Hann var við til at stovnað Solidarność (Solidaritet) í september 1980. Hann var fyrsti leiðarin av Solidarność. Í 1983 fekk hann Friðarheiðursløn Nobels. Lech Wałęsa var presidentur í Póllandi 1990-95.
Føroyar, A-landsliðið í hondbólti hjá kvinnum
Føroyar hevur A-landslið fyri kvinnur, sum leikar í altjóða kappingum. Føroysku kvinnurnar hava fyrr kappast í Challenge Trophy. Í juni 2017 spældu tær í innleiðandi undankapping til EM í hondbólti 2018 (kvinnur). Tær spældu tveir dystir ið vóru móti Grikkalandi og Finnlandi. Føroyar vann dystin móti Grikkalandi 25-24 og móti Finnlandi vunnu tær 20-17. Føroyska liðið kom sostatt fyri fyrstu ferð víðari til sjálva undankappingina til EM í hondbólti. Landsliðsvenjari hjá kvinnunum er Scott Harrington og Sigrun Mikkelsen er hjálparvenjari (dagført juni 2017).

Hesar eru úttiknar til hópin hjá A-landsliðnum hjá Føroyum í hondbólti (bruttohópur):


 * Viviann Petersen	VÍF
 * Fríða Petersen	Neistin
 * Tomma Sunnva Petersen	Kyndil
 * Ásleyg Súnadóttir	Kyndil
 * Turið Arge Samuelsen	Kyndil
 * Ninna Katrin Johansen	StÍF
 * Anja Eliasen	Kyndil
 * Kristianna Henneberg Joensen	Midtjylland
 * Siw Matras Larsen	TMS Ringsted
 * Margit Weihe Fríðmundsdóttir	Neistin
 * Marianna Geirsdóttir Eystberg	VÍF
 * Guðrið Geirsdóttir Eystberg	Kyndil
 * Durita Christoffersen Jojic	VÍF
 * Birita Ingolfsdóttir Jacobsen	Neistin
 * Anna Armgarðsdóttir Brimnes	Kyndil
 * Marjun Falkvard Danberg	Neistin
 * Bjarta Osberg Johansen	Kyndil
 * Bára Krossteig Hansen	Kyndil
 * Pernille Brandenborg	GOG
 * Daniella Joensen	VÍF
 * Tóra Eliasen	Stjørnan
 * Birita Poulina Mortansdóttir	Kyndil
 * Marianna Holm Jacobsen	VÍF




 * HSF.fo, heimasíðan hjá Hondbóltssambandi Føroya
Føroyar, A-landsliðið í hondbólti hjá monnum
Føroyar hevur A-landslið fyri menn, sum leikar í altjóða kappingum sum EM-undankapping, HM-undankapping, Challenge Trohpy og IHF Emerging Nations Championship. Venjarar eru Halgir Dahl Olesen og Jeppe Borch.

Í juni 2015 og í juni 2017 luttók liðið í IHF Emerging Nations Championship, ið er fyri tær lægst rataðu hondbóltstjóðirnar. Kappingin er fyri leikarar undir 24 ár, tó kunnu 3 av leikarunum vera yvir 24. Føroyar vunnu báðar tær fyrstu kappingarnar. Í 2015 vunnu Føroyar finaluna 27-24 móti Letland. Í 2017 vunnu Føroyar finaluna 26-25 móti Turkalandi. Nr. 1, 2 og 3 frá IHF Emerging Nations Championship 2017 komu víðari til innleiðandi kappinginga til EM í hondbólti 2018.





Dagført í juni 2015:

Dagført á heimasíðuni hjá Hondbóltsambandinum 1. november 2010:


 * Janus Sørensen,  H71
 * Esbern Patursson,  H71
 * Dánjal Torgarð,  H71
 * Levi Nybo,  H71
 * Niklas Reginsson,  KÍF
 * Tony Hammer Weyhe, KÍF
 * Hans Áki Dal-Christiansen,  Kyndil
 * Josef Abrahamsen,  Kyndil
 * Tróndur Joensen,  Kyndil
 * Tummas Pauli Hanusarson,  Kyndil
 * Sjúrður Kjartansson Thomassen, Neistin
 * Finnur Hansson,  Neistin
 * Tróndur Jónsson Kragesteen, Holte
 * Heini Hanusarson,  Neistin
 * Ári E Dam, Neistin
 * Rókur Akralíð,  Odense
 * Jóannes Prestá,  StÍF
 * Marius Joensen,  StÍF
 * Bjarti Hansen,  VÍF
 * Jóan Pauli Høgnesen,  VÍF
 * Áki G Olsen VÍF




 * HSF.fo, heimasíðan hjá Hondbóltsambandi Føroya
Andrea Opielka
Dr. Andrea Susanne Opielka er týskur granskari og rithøvundur. Hon hevur stóran áhuga í Føroyum og føroyskari mentan, serliga er hon áhuga í føroyska dansinum. Í 2004 fór hon í holt við at skriva phd-ritgerð um føroysk dansispøl. Ritgerðin varð liðug og góðkend í 2007. Í 2009 kom ritgerðin út í bók á týskum og í september 2011 kom bókin út á donskum undir heitinum Danse og sanglege på Færøerne. Í bókini eru 23 lýsingar av føroyskum dansispølum, nøkur av teimum eru útdeyð meðan onnur enn verða brúkt. Hon hevur tosað við umleið 200 føroyingar sum koma frá bygdum og býum kring alt landið.


 * 2009 - Färöische Tanzspiele: Herkunft - Verbreitung - heutige Tradition: Studien zu einer alten Volkstanztradition
 * 2011 - Danse og sanglege på Færøerne Oprindelse - Ubredelse - Nutidig tradition
Decision3
P/F Decision3 er føroysk fyritøka heimahoyrandi í Tórshavn og við samstarvspørtum og nevndarlimum úr Danmark eisini. Decision3 var stovnað á várið 2006 av trimum føroyingum: Dánjal Jákup Jacobsen, Ólavur Simonsen og Jóan Petur Petersen, sum allir eru verkfrøðingar. Í 2008 var fyritøkan kosin Ársins átak av Vinnuhúsinum. Í oktober 2010 valdi íbirtingarfelagið Birting hjá Bank Nordik at seta 2 milliónir í felagið, tað sama gjørdu Framtak og Royndin. Pengarnir skuldu brúkast til at marknaðarføra og menna orkusparandi skipanina GreenSteam, sum Decision3 hevur ment.


 * Árni Ellefsen, formaður (stjóri í NEMA)
 * Erik Østergaard, nevndarlimur (stjóri í Dansk Transport & Logistik)
 * Torben Ravn, nevndarlimur (fyrrverandi stjóri í Erria A/S)




 * Greensteam.dk
Andras Mortensen
Andras Mortensen (føddur í 1960 í Tórshavn) er føroyskur rithøvundur og starvast sum stjóri á stovninum Søvn Landsins. Hann er útbúgvin cand.mag. í søgu og latíni frá lærda háskúlanum í Keypmannahavn og hevur tikið Phd. í mentanarsøgu frá Fróðskaparsetri Føroya. Áðrenn hann gjørdist stjóri á Søvnum Landsins var hann landsantikvarur. Andras skrivaði Phd. ritgerð um føroyska bátin við heitinum Hin føroyski báturin í 2001. Bókin var ein av føroysku bókunum, sum kom við til bókamessuna í Frankfurt í Týsklandi í oktober 2011.


 * 2000 - Hin føroyski báturin, Andras Mortensen, Føroya Fróðskaparfelag

Andras Mortensen fekk Mentanarvirðisløn M. A. Jacobsens í 2002 og í 2024 í bólkinum Yrkisbókmentir. Hann fekk virðislønina fyri bók sína Hin føroyski róðrarbáturin.
Ingrid Hestoy
Ingrid Hestoy (fødd 1949, uppvaksin á Tvøroyri) er føroyskur rithøvundur og útbúgvin blaðkvinna. Ingrid er systir Heina Hestoy, sum eisini er rithøvundur og Jon Hestoy, sum er formaður í Svimjisambandi Føroya. Ingrid og Heine hava givið bøkur út saman, í 1984 kom stuttsøgusavnið Piprandi Hjarta og árið eftir kom stuttsøgusavnið Bládýpið og Rím á rað. Í 1988 gav Ingrid út bókina Kama. Stuttsøgan Stjala kærleik er ein av søgunum í lesibókini Les 1. Søgan er úr stuttsøgusavninum Bládýpið og aðrar søgur.


 * 1984 - Piprandi Hjarta - Heine Hestoy og Ingrid Hestoy. Stuttsøgusavn.
 * 1985 - Bládýpið - Heine Hestoy og Ingrid Hestoy. Stuttsøgusavn.
 * 1985 og 1991 - Rím á rað 1 og 2. Heine Hestoy og Ingrid Hestoy.
 * 1988 Kama
Schandorff Vang
Schandorff Vang (føddur 17. apríl 1958) er føroyskur bogaskjútti og altjóða dómari innan somu ítróttargrein.

Schandorff Vang tók dómaraprógv í 1996, og síðan hevur hann dømt innan bogaskjóting til altjóða kappingar. Hann hevur eitt nú dømt til Olympisku Leikirnir í Bejing í 2008, EM, HM, World Cup og Para lympisku leikirnir. Hann hevur eisini dømt á OL 2012 í London.

Schandorff hevur fleiri ferðir luttikið á Oygjaleikunum fyri Føroyar innan bogaskjóting. Á Oyggjaleikunum á Isle of Wight 2011 luttók hann í 5 kappingum. Hann vann gull í Single FITA Compound Team og silvur í Compound Head to Head Team Knockout. Í 2007 luttók hann í seks greinum innan bogaskjóting á Oyggjaleikunum á Rodos. Hann vann tá gull í Single FITA Compound Team og í Compound Head to Head Team Knockout og silvur í Single FITA Men's Compound.




 * Bogaskjótisamband Føroya, heimasíða
Mentamálaráðharrar í Føroyum
Niðanfyri sæst listi yvir Landsstýrisfólk í mentamálum í Føroyum.

Landsstýrismaðurin ella -kvinnan í mentamálum umsitur tey mál, sum hoyra undir Mentamálaráðið. Nøkur av málsøkjunum, sum hoyra undir Mentamálaráðið er t.d. føroyski Fólkaskúlin, útbúgvingar, gransking, fólkakirkjan. Mentamálaráðið umsitur eisini mentanarstovnarnar Føroya Landsskjalasavn, Føroya Landsbókasavn, Føroya Fornminnissavn og sjálvsognarstovnin Listasavn Føroya. Niðanfyri sæst yvirlit yvir mentamálaráðharrar í Føroyum síðan 1963. Sum tað sæst niðanfyri, hevur Mentamálaráðið ikki altíð verið nevnt við tí navninum, fyrr var vanligt at tað hevði eitt nógv longri navn. Síðan 2002 hevur ráðið itið Mentamálaráðið. Tá ið mentamálaráðharrin er kvinna verður hon antin nevnd mentamálaráðharri ella landsstýriskvinnan í mentamálum. Tá tað er ein maður, ið er mentamálaráðharri verður hann antin nevndur mentamálaráðharri ella landsstýrismaðurin í mentamálum




 * MMR.fo
Mentamálaráðið
Mentamálaráðið er eitt av aðalráðunum í Føroyum. Ovasti politiski myndugleikin hjá Mentamálaráðnum er Mentamálaráðharrin. Stjórin í mentamálaráðnum verður nevndur aðalstjóri. Nøkur av málsøkjunum, sum hoyra undir Mentamálaráðið er t.d. føroyski Fólkaskúlin, útbúgvingar, gransking, fólkakirkjan. Mentamálaráðið umsitur eisini Søvn Landsins (fyrr: Føroya Landsskjalasavn, Føroya Landsbókasavn, Føroya Fornminnissavn) og sjálvsognarstovnin Listasavn Føroya.




 * Heimasíðan hjá Mentamálaráðnum
Torstein Brattaberg
Torstein Paulason Brattaberg (føddur í 1996) úr Vestmanna er føroyskur rógvari, sum hevur vunnið bæði FM, DM og Norðurlanda meistaraheitið í inniróðri. Torstein rør eisini vanligan føroyskan kappróður, í 2011 róði hann við Havfrúnni hjá VÍF Kappróðri og tað ger hann eisini í 2012. Venjari hansara í inniróðri er Kári Djurhuus Brattaberg úr Vági. Torstein er sonur Barbaru Brattaberg úr Vági og politikaran Paula Trond Petersen. Torstein lærir á skipasmiðjuni MEST í Havn. Hann er eisini hondbóltsmálverji.



Torstein luttók í norðurlanda kapping í inniróðri hin 7. januar 2012, sum verður nevnd Århus Indoor Open og Nordic Open Indoor. Torstein vann eitt gull og eitt bronsu heiðursmerki:
 * Gull í 2000 m Einstaklingakapping - Dreingir - 15 til 16 ár við tíðini 06:37.6
 * Bronsu í styttri teini

Torstein hevur luttikið í Åbne Danske Mesterskaber og Fit for Rowing í 2011 og 2012. Bæði árini gjørdist hann danmarksmeistari í sínum árgangi.

Torstein Brattaberg luttók í DM í inniróðri 27. januar 2012, kappingin nevnist Åbne Danske Mesterskaber & Fit For Rowing 2012. Hann luttók í tveimum kappingum, í 2000 m og í sprint (200 m) fyri dreingir føddir 1996. Torstein vann gull í báðum kappingunum.
 * Gull í 2000 m í Åbne Danske Mesterskaber & Fit For Rowing 2012 við tíðini 6:34.0
 * Gull í sprint (200 m) í Åbne Danske Mesterskaber & Fit For Rowing 2012 við tíðini 33:12

Í 2011 gjørdist hann danmarksmeistari í unglinga bólkinum í innandura rógving (Åbne Danske Mesterskaber & Fit For Rowing 2011) í 2000 metra teininum. Hann vann við tíðini 6:53.5, nummar 2 hevði tíðina 7.11.7. Torstein luttók fyri VÍF Kappróður, hann luttók eisini í 200 m sprint, hann bleiv nummar 3 við tíðini 33.48, nummar 1 hevði tíðina 31.12. Umframt Torstein vunnu eisini tveir aðrir føroyingar gull til DM 2011, tey vóru Sverri Sandberg Nielsen úr Miðvágs Róðrarfelag, sum vann við tíðini 6:13.8 á sama teini hjá 18 ára gomlum og Anna Mary Davidsen úr Havnar Róðrarfelag, sum vann gull á 2000 metra teininum hjá kvinnum 19-22 ár. Tíðin hjá henni var 6:58.9 minuttir. DM-kappingin var í Gladsaxe Sportshal.



Tórstein luttók í bólkinum dreingir 18 ár.
 * Gull í 2000 m inniróður við tíðini 6:36.8

Tórstein luttók í FM í inniróðri 2012. Hann gjørdist eins og í 2011 føroyameistari í 2000 m í aldursbólkinum Dreingir 15 til 16 ár.
 * Gull - Einstaklingakapping - Menn/Dreingir - 15 til 16 ár (2000m) við tíðini 6:38.5

Torstein luttók í FM kapping í inniróðri, sum nevndist Formula kappingin 2011. Hann vann gull í sínum aldursbólki:
 * Gull - Einstaklingakapping - Menn/Dreingir - 15 til 16 ár (2000m) við tíðini 6:46.9
 * Bronsu - 500m Sprint - Menn/Dreingir

Torstein og aðrir vunnu FM í hondbólti hjá dreingjum 16 ár í 2012.




 * Drekin.fo
 * Roning.dk
North Rona
Rona (Skotskt gæliskt Rònaigh [rˠɔːnaji]) er ein fjarskotin oyggj í Ytru Hebridunum. Oyggin verður ofta nevnd North Rona fyri ikki at blanda hana saman við South Rona, sum er ein oyggj í Innaru Hebridunum. Rona er tann útlendska oyggin ið liggur nærmast Føroyum, 260 km higani. Rona er ein oyggj, sum er 109 ha (1,09 km2). Rona er nakað størri enn Lítla Dímun, sum er 84 ha (0,84 km2). Í dag býr einki fólk á Rona, men fólk hevur fyrr búð har. Stutt eftir 1685 doyðu seinastu fastbúgvandi 30 fólkini, tí at svarta rottan bar sótt við sær út í oynna. Roynt varð aftur, at seta búgv, men tey seinastu fluttu av aftur oynni umleið 1695, eftir tað hevur bert seyður liva á oynni. Onki fólk hevur búð fast á oynni síðan 1695, tá oyggin avtoftaðist vegna eina bátsvanlukku. Oyggin Rona verður nevnd í 17. ørindi í kvæðinum Norska Løva. Á oynni finst enn keltiska toftin eftir St Ronan's Chapel.
Juliana Knust
Juliana Knust Sampaio (fødd 29. mai 1981 í Niterói) er sjónleikari úr Brasil.


 * Internet Movie Database
Fernanda Montenegro
Arlette Pinheiro Esteves Torres (fødd 16. oktober 1929 í Rio de Janeiro) er teatur-, sjónvarps- og filmssjónleikari úr Brasil, sum er best kend fyri sín høvuðsleiklut í Central Station, sum førdi til at hon varð tilnevnd eina Oscar-heiðursløn, og harvið gjørdist tann fyrsta brasilska sjónleikarinnan, ið fekk henda heiður.
Giovanna Antonelli
Giovanna Antonelli (fødd 18. mars 1976 í Rio de Janeiro) er sjónleikari úr Brasil.

Antonelli fekk sín fyrsta stóra leiklut í sjónvarpsrøðini Malhação (soap opera). Hon spældi Isa Pasqualete frá 1995 til 2000. Í 2000 spældi hon Sharon í filminum Bossa Nova.

Eftir sín film debut, fekk hon leiklutin sum Capitu í Laços de Família, sum er ein telenovela frá 2000. Eftir tann leiklutin hevur Giovanna eitt nú spælt Mariu Magdalenu í sjónleikinum Jesus Christ Superstar.
Gina Holden
Gina Holden (fødd 17. mars 1975 í Smithers) er sjónleikari úr Kanada. Hon er eitt nú kend fyri at spæla leiklutin sum Coreen Fennel í sjónvarpsrøðini Blood Ties, fyri hennara leiklut sum Dale Arden í sjónvarpsrøðini Flash Gordon frá 2007, og fyri at spæla leiklutin sum Shea Allen í Harper's Island.
Nicholas D'Agosto
Nicholas D'Agosto (føddur 17. apríl 1980 í Omaha) er sjónleikari úr USA. Hann er eitt nú kendur fyri at spæla høvuðsleiklutin í filminum Final Destination 5 og fyri sín afturvendandi leiklut í Heroes. Í 2013 byrjaði hann at spæla við í Showtime røðini Masters of Sex.
Luana Piovani
Luana Elídia Afonso Piovani (fødd 29. august 1976 í São Paulo) er sjónleikari úr Brasil. Hon hevur spælt í filmum og sjónvarpsrøðum og á palli.
Ellen Rocche
Ellen Rocche (fødd 19. juli 1979 í São Paulo) er sjónleikari og modell úr Brasil. Hon byrjaði sína karrieru í sunnudags sjónvarpssendingini Qual é a música? ("Hvør er tónleikurin?") við Silvio Santos á brasilsku sjónvarpsrásini SBT.

Hon spældi tað brasilsku versjónina av Lara Croft karakterinum, sum eitt søluátak fyri spælið Tomb Raider III í Brasil.
Aðalráð í Føroyum
Aðalráðini í Føroyum eru tey ráð, har politiski myndugleikin hevur sína umsiting. Talið av ráðum kann broytast alt eftir politiska viljanum. Onkuntíð verða tvey ella fleiri ráð løgd saman og onkuntíð verður eitt ráð býtt sundur í tvey, sum t.d. tá Almanna- og Heilsuráðið bleiv býtt sundur í tvey nýggj ráð Almannamálaráðið og Heilsumálaráðið, og onkuntíð verða heilt nýggj ráð sett á stovn. Hetta hendir serliga, tá val júst hevur verið og samráðingar hava verið um býti av landsstýrissessum. Hvørt ráð hevur ein aðalstjóra og ein landsstýrismann ella kvinnu. Landsstýrisfólki er ovasti myndugleiki í ráðnum, síðan kemur aðalstjórin og so koma deildarleiðarar.

Stutt eftir løgtingsvalið í januar 2008, tá sonevnda CHE samgongan varð skipað, varð Uttanríkisráðið sett á stovn. Henda samgonga sat tó bert í fáir mánaðir. Eftir nógv umrøddu lásagøluna, sum førdi til at CHE samgongan fall, bleiv nýggj samgonga skipað á heysti 2008 við ABC flokkunum. Hendan nýggja samgonga býtti Almanna- og Heilsumálaráðið sundur í tvey aðalráð. Tey nýggju aðalráðini, sum vóru í tíðarskeiðnum 2008 - 2011 vóru hesi:
 * Løgmansskrivstovan - Løgmansskrivstovan er fyrisiting løgmans.
 * Innlendismálaráðið - Innlendismálaráðið er fyrisiting hjá landsstýrismanninum í innlendismálum og er skipað í fýra fakøkir, lógarmál, kommunumál, náttúrumál og samferðslumál.
 * Fíggjarmálaráðið - Fíggjarmálaráðið er aðalráðið hjá landstýrismanninum í fíggjarmálum.
 * Mentamálaráðið - Mentamálaráðið fyrisitur undirvísingarmál, gransking, mentamál, kirkjumál, loftmiðlar, ítrótt og annað frítíðarvirksemi.
 * Fiskimálaráðið - Fiskimálaráðið er fyrisiting hjá landsstýrismanninum í fiski- og landbúnaðarmálum.
 * Uttanríkisráðið
 * Vinnumálaráðið - Málsøkini hjá Vinnumálaráðnum eru eitt nú: Alivinna, arbeiðsmarknaður, handil, roknskapir, samferðsla, loftferðsla, trygging, veterinermál, kunningartøkni, sjóvinna, ráðevni og rúsdrekkasøla.
 * Almannamálaráðið
 * Almannaráðið er skipað í hesar deildir: Aðalskrivstovan og Almannapolitiska deildin. Harumframt eru deildir sum eru felags við Heilsumálaráðið.
 * Heilsumálaráðið
 * Heilsumálaráðið er skipað í hesar deildir: Aðalskrivstovan, Heilsupolitiskadeildin, Heilsbúskapardeildin. Harumframt eru deildir sum eru felags við Almannamálaráðið.




 * AMR.fo, heimasíðan hjá Almannamálaráðnum
 * HMR.fo, heimasíðan hjá Heilsumálaráðnum
 * FMR.fo, heimasíðan hjá Fíggjarmálaráðnum
 * Fisk.fo, heimasíðan hjá Fiskimálaráðnum
 * Tinganes.fo, heimasíðan hjá Løgmansskrivstovuni
 * IMR.fo, heimasíðan hjá Innlendismálaráðnum
 * VMR.fo, heimasíðan hjá Vinnumálaráðnum
 * MMR.fo, heimasíðan hjá Mentamálaráðnum
 * MFA.fo, heimasíðan hjá Uttanríkisráðnum (Ministry of Foreign Affairs)
Annita á Fríðriksmørk
Annita á Fríðriksmørk (fødd 27. juli 1968) av Strondum er føroyskur politikari, útbúgvin lærari í 1992. Hon varð fyrstu ferð vald inn á Føroya Løgting í 1998 fyri Tjóðveldi. Hon varð Mentamálaráðharri í landsstýrinum hjá Anfinni Kallsberg frá 17. september til 5. desember 2003. Í 2008 var hon eitt stutt skifti fólkatingslimur, tá hon avloysti Høgna Hoydal frá 9. september til 24. oktober.



Annita var løgtingslimur frá 1998 til 2011, tó hevur hon havt farloyvi frá løgtinginum nakrar ferðir, eitt nú meðan hon var landsstýriskinna í mentamálum í 2003. Hon var næstvald á løgtingsvalinum í 2008 við 616 atkvøðum. Á løgtingsvalinum í 2011 varð hon ikki afturvald, men hevur tó verið avloysari okkurt tíðarskeið eftir valið í 2011. Á løgtingsvalinum 2015 varð hon aftur vald í Løgtingið.
 * 1998 - 2002 løgtingslimur
 * 2002 - 2004 løgtingslimur
 * 2004 - 2008 løgtingslimur
 * 2008 - 2011 løgtingslimur
 * 2015 - løgtingslimur


 * 2015– Forkvinna í Uttanlandsnevndini
 * 2015– limur í Landsstýrismálanevndini
 * 2008–2011 limur í Fíggjarnevndini
 * 2008–2011 næstforkvinna í Landsstýrismálanevndini
 * 2004–2008 limur í Trivnaðarnevndini
 * 2004–2008 limur í Landsstýrismálanevndini
 * 2003–2004 formaður í Mentanarnevndini
 * 2002–2003 formaður í Mentanarnevndini
 * 1998–2002 limur í Mentanarnevndini


 * 2003 Landsstýriskvinna í mentamálum frá 17. september til 5. desember 2003


 * 2008 - Fólkatingslimur frá 9. september til 24. oktober, avloysti Høgna Hoydal, sum var landsstýrismaður tá.


 * Løgtingið 150 – Hátíðarrit, bind 2 (2002), s. 279. (PDF )
Løgtingslimir í Føroyum 2011–2015
Løgtingslimir í Føroyum 2011 - 2015. Tey vóru vald á Føroya Løgting á løgtingsvalinum hin 29. oktober 2011. Talið á løgtingslimum var tá 33 og Føroyar var eins og við undanfarna var eitt valdømi. Tá tað stendur sýsla í talvuni niðanfyri, merkir tað tí ikki, at tey vóru umboðsvald fyri ta sýsluna, men at tað er har ið tey búgva ella at tey vóru uppstillaði av valfelag í tí økinum.




 * Løgtingslimir í Føroyum 2008–2011
 * Løgtingslimir í Føroyum 2015–2019
Hergeir Nielsen
Niels Jákup Hergeir Nielsen (føddur 27. august 1949 í Vági) er føroyskur lærari og politikari. Hann varð valdur inn á Føroya Løgting fleiri ferðir, seinast til Løgtingsvalið 19. januar 2008. Hann hevur sitið sum løgtingsformaður tríggjar ferðir, seinastu ferð var valskeiði 2008-2011. Hergeir var landsstýrismaður 1978-80. Hann var blaðstjóri á ''14. September'' frá 1992 til 1994. Hergeir stillaði ikki upp aftur til løgtingsvalið í oktober 2011, eftir at hava verið virkin í politikki í 33 ár.

Niðanfyri sæst yvirlit yvir tær ferðirnar, tá Hergeir Nielsen hevur verið formaður, 1. næstformaður og 3. næstformaður á Føroya Løgtingi.
 * 2008–2011 løgtingsformaður
 * 2004–2008 1. næstformaður
 * 1990–1994 3. næstformaður
 * 1989–1990 3. næstformaður
 * 1989–1989 løgtingsformaður
 * 1988–1989 1. næstformaður
 * 1987–1988 løgtingsformaður
 * 1984–1987 1. næstformaður
Fólkatingsval í Føroyum
Tá fólkatingsval er í Danmark, so er tað eisini fólkatingsval í Føroyum og Grønlandi. Føroyingar og grønlendingar velja hvør síni tvey umboð til danska Fólkatingið. Tað eru teir báðir flokkarnir, sum klára at fáa flestar atkvøður, sum vinna fólkatingslimirnir, síðan koma tær persónligu atkvøðurnar, tað valevni sum fær flest atkvøður í teimum báðum flokkunum, sum vinna valið, eru vald á Fólkating.

Á fólkatingsvalinum 15. september 2011 var Edmund Joensen valdur fyri Sambandsflokkin og Sjúrður Skaale varð valdur fyri Javnaðarflokkin. Sjúrður varð annars upprunaliga valdur inn á Føroya Løgting fyri Tjóðveldi, men í 2011 tók hann seg úr Tjóðveldi og eftir at hava verið leysgangari í nakrar mánaðir, meldaði hann seg so inn í Javnaðarflokkin og stillaði upp til fólkatingsvalið. Edmund varð valdur við 1578 atkvøðum og Sjúrður varð valdur við 1539 atkvøðum. Í 2007 vóru tað Tjóðveldi við 5848 atkvøðum og Sambandsflokkurin við 4513 atkvøðum, sum vunnu valið. Valevnini hjá hesum báðum flokkum sum fingu flestar atkvøður og harvið vunnu fólkatingssess vóru Høgni Hoydal fyri Tjóðveldi við 2557 atkvøðum og Edmund Joensen úr Sambandsflokkinum við 931 atkvøðum.
Joan Bláfoss
Joan Bláfoss (fødd 11. september 1980) er føroyskur rennari og triatlon íðkari. Joan byrjaði at íðka triatlon í 2002. Í 2008 vann hon heimsmeistara kapping í ½ Ironman í Lissabon. Joan lesur til lækna á Københavns Universitet. Joan helt eina pausu frá kappingum í 2009 og 2010 orsakað av skaða, men í 2011, er hon aftur farin í holt við at íðka, men nú íðkar hon mest renning, hon rennur maraton. Hon luttók í martaton kapping í Týsklandi og setti nýtt føroyskt met. Hon gjørdist fyrsta føroyska kvinna, sum rann teinin undir 20 minuttir. Hon rann við tíðini 2:50.09. Hon gjørdist nummar 34 í kappingini og er styrkismett sum nummar 4 í Danmark.


 * 2008 VM lang (4km, 120km, 30km) indivduelt: 7.plads hold: gull
 * 2007 Oyggjaleikir, Rodos Hold-triatlon silvur
 * 2007 VM duatlon langteina 6. pláss


 * silvur 2010 DM 10km renning eftir landsvegum
 * bronsu 2008 DM lang (½ ironman), triatlon
 * bronsu 2008 DM sprint, triatlon
 * silvur 2008 DM-holdsprint, triatlon
 * silvur 2008 DM 10km renning eftir landsvegum
 * bronsu 2008 DM lang cross, løb
 * silvur 2007 DM triatlon sprint individuelt
 * gull 2007 DM holdsprint
 * bronsu 2007 DM stuttdistansa
 * gull 2007 DM duatlon langdistanse
 * gull 2006 DM holdsprint




 * Joanblafoss.dk
Landslæknin
Landslæknin er ein danskur stovnur í Havn. Verandi landslækni er Høgni Debes Joensen, sum hevur verið landslækni síðan desember 1979. Áðrenn tað var pápi Høgna landslækni, tað var Hanus Debes Joensen, sum var landslækni í 30 ár frá 1949 til 1979. Áðrenn tað varð stovnurin og embætisheitið nevnt Amtslæknin. Landslæknin hoyrir undir Indenrigs- og Sundhedsministeriet, fakliga hoyrir Landslæknin undir danska Heilsustýrið (Sundhedsstyrelsen). Landslæknin er ein embætislæknastovnur. Landslæknin førir eftirlit við autoriseraðum heilsustarvsfólkum í Føroyum. Landslæknin virkar eisini sum ráðgevi hjá føroyskum og donskum myndugleikum um heilsu viðurskifti í Føroyum. Tá deyðsvanlukkur henda í Føroyum, er tað landslæknin, sum hjálpir løgregluni við at gera rættarliga líkskoðan, fyri at staðfesta deyðsorsøkina. Landslæknin førir ymisk heilsuhagtøl, sum verða almannkunngjørd í árligu ársfrágreiðingini.

Einaferð um árið, oftast um heystið, gevur Landslæknin út eina ársfrágreiðing, eina heilsulýsing, sum lýsir heilsustøðuna hjá føroyingum og føroyska heilsuverkið. Heilsulýsingin var tey fyrstu mongu árini skrivað á donskum og bar heitið Sundhedsberetning for Færøerne (fyrr: Medicinalberetning for Færøerne), men í 2011 kom heilsulýsingin út á føroyskum. Í ársfrágreiðingini eru heilsuhagtøl av ymiskum slag, t.d. um deyðsorsøkir hjá føroyingum, um smittandi sjúkur í Føroyum, burðarhagtøl, hagtøl um deyðsvanlukkur, um talið á fosturtøkum í Føroyum og mangt annað.

Stovnurin heldur til í Landslæknahúsinum á Sigmundargøtu í Havn. Fyrr var bygningurin eisini embætisbústaður hjá landslæknanum og húskið hansara, men nú eru aðrir føroyskir stovnar eisini har og húsið verður ikki brúkt til bústað longur. Ein føroyskur stovnur sum heldur til í húsinum er Deildin fyri Arbeiðs- og Almannaheilsu við Pál Weihe, lækna og granskara og fleiri øðrum skrivstovufólkum og granskarum.




 * Heimasíðan hjá Landslæknanum
Fólkaheilsuráðið
Fólkaheilsuráðið er eitt ráð í Føroyum, sum hevur til endamál at styrkja tiltøk fyri heilsufremjing, sjúku- og vanlukkufyribyrging, bæði í almanna- og heilsuverkinum. At stimbra gransking og royndum á fyribyrgingarøkinum og at skipa fyri, at ítøkilig heilsufremjandi og sjúkufyribyrgjandi tiltøk í fólkaheilsuætlanum landsstýrisins verða sett í verk og framd. Ráðið hevur skrivstovu á J.C. Svabosgøta 43 í Havn.

Í Fólkaheilsuráð sita 7 limir, tilnevndir av landsstýrismanninum fyri 4 ár í senn. Ein limur umboðar undirvísingarverkið, ein limur umboðar almannaverkið og fýra limir eru heilsustarvsfólk. Landsstýrismaðurin velur sjeynda limin, sum eisini skal hava serligt innlit í almanna- og heilsuviðurskifti. Landsstýrismaðurin velur formann og næstformann millum limirnar í ráðnum. Limirnir eru valdir sambært §2 í lóg um Fólkaheilsuráð. Valskeiðið 2008 til 2011 vóru ráðslimirnir hesi:


 * Pál Weihe, formaður, Yvirlækni, Deildin fyri arbeiðs-og almanna heilsu


 * Marjun Berg, næstformaður, Socialráðgevari, Almannastovan


 * Kári Rasmussen, Kommunulækni, Tórshavn


 * Bjarta Vilhelm, Leiðari, Gigni – Heilsufrøði til børn & ung


 * Jens Jensen, Løgreglumaður, Kriminaldeildin, Politiið í Føroyum


 * Tórfinn Højgaard, Lærari, Venjingarskúlin


 * Hannilena Jacobsen, økonoma, Klaksvíkar sjúkrahús




 * Folkaheilsa.fo
Sorinskrivarar í Føroyum
Sorinskrivarin í Føroyum er dómari. Sorinskrivarin er heitið á embætinum og á danska stovninum við sama navni. Stovnurin verður eisini róptur Føroya Rættur. Orðið Sorinskrivari kemur av donsku orðunum Svoren skriver. Sorinskrivarin er í bygningi á C. Pløyensgøtu 1 í Tórshavn. Tað hava verið nógvir sorinskrivarir í Føroyum gjøgnum tíðurnar, sí yvirlitið niðanfyri:


 * 1583 – 1584         Søren Christensen Flue
 * 1584 - 1588         Gabriel Mitens
 * 1588 - 1588         Mouritz Lauritsen
 * 1588 - 1592         Mads Balzersen
 * 1592 - 1604         Søren Nielsen Islænder
 * 1604 - 1619         Gabriel Mitens
 * 1621 – 1628         Hans Pedersen Morsing
 * 1629 – 1641         Jacob Pedersen Morsing
 * 1642 – 1645         Jacob Wilumsen
 * 1646 - 1646         Hans Madsen
 * 1646 – 1669         Niels Jacobsen Glibre
 * 1669 – 1694         Peter Sørensen Broberg
 * 1694 – 1705         Morten Mortensen Høyvig
 * 1705 – 1751         Frederik Schougaard
 * 1751 – 1753         Frederik Jonassen
 * 1753 – 1760         Joen  Jacobsen Færøe
 * 1760 – 1775         Peder Samuelsen Weyhe
 * 1775 – 1782         Peder Pedersen Weyhe
 * 1783 – 1789         Rubek Lund
 * 1790 – 1810         Lauritz Olsen
 * 1810 – 1812         Jacob Nolsøe
 * 1812 – 1819         Søren Marius Sewel
 * 1819 – 1832         Johan Peter Gorm
 * 1832 – 1841         Niels Hunderup
 * 1841 – 1849         Georg Flemming Tillisch
 * 1849 – 1857         Gerhard Rehling
 * 1858 – 1866         Emil Kock
 * 1866 – 1871         Nicolai Reimer Rump
 * 1871 – 1878         Harald Emil Høst
 * 1878 – 1885         Lorens Høyer Buchwaldt
 * 1885 - 1885         Hjalmar Hammershaimb
 * 1885 – 1890  Albert Thrane
 * 1890 – 1896  Niels Andersen
 * 1896 – 1902  Tyge Bang
 * 1902 – 1912  Chr. Helms
 * 1912 – 1918  Hans Chr. Tygesen
 * 1918 – 1924  Frederik Heise
 * 1924 – 1926 Otto Andreas Delbanco
 * 1926 – 1933 Ejnar Filip Hansen
 * 1933 – 1938 Hans Filip Hay-Schmidt
 * 1938 – 1945 Carl Emil Bonnevie
 * 1946 – 1952 Rasmus Johs. Dyreborg
 * 1953 – 1958 Erik Rendal
 * 1958 – 1965 Jens Koch
 * 1965 – 1972 Erik Arne Bjørk
 * 1972 – 1977 E.B.R Oppermann
 * 1977 – 2001 Joen Henry Andreassen
 * 1995 - 1998 Jens Schultz Hansen
 * 1999 - 2000 Majken Johansen
 * 2001 - 2004 Jørgen B. Pedersen
 * 2005 - 2008 Niels Toft-Vandborg
 * 2008 - 2015 Jóannes Madsen
 * 2015 - Peter Flügge
Moshchena
Moshchena (ukrainskt: Мощена) er ein bygd í Ukraina. Moshchena hevur 581 íbúgvar (2010) og varð bygd í ár 1543.
Paltoga
Paltoga er ein bygd í Russlandi. Paltoga hevur 295 íbúgvar (2002) og varð stovnað í ár 2001 sum eitt úrslit av samanlegging av fleiri smábygdum, ið lógu tætt við hvørja aðra.
Saratov
Saratov (russiskt: Саратов) er ein býur í Russlandi.

Havnabýurin liggur við Volga-ánna, einar 720 kilometrar í ein landsynning frá Moskva. Fólkatalið er umleið 837.000.

Býurin er høvuðssæti í Saratov Oblast.

Saratov varð grundlagdur í 1590 sum hernaðarstøð hjá táverandi tsarinum, Fjodor I av Russlandi. Sum tíðin gekk, gjørdist Saratov ein týðandi handilsmiðstøð millum Russland og eysturlondini.

Saratov City Centre.jpg|Miðbýurin Троицкий_Собор_Саратов.JPG|Dómkirkjan Свято- покровская церковь.jpg|Pokrovskaja-kirkja Московская улица в Саратове.jpg|Moskovskaja-gøta Театр оперы и балета.jpg|Operahúsið Saratov_museum.jpg|Radisjtjev listasavnið Univer_saratov.JPG|Universitetið Саратовский_цирк_01.jpg|Saratov-sirkus Saratov bridge in July 2020.jpg|Saratov-brúgvin um Volga-ánna knytir býirnar Saratov og Engels saman. Saratov (Russia) Bridge.jpg|Saratov-brúgvin er næstan 3 kilometrar long og var gjørd liðug í 1965. SaratovNightPhoto1.jpg|Býurin um náttina


 * Gavrila Derzhavin (1743-1816), russiskur yrkjari
 * Aleksander Radisjtjev (1749-1802), russiskur rithøvundur
 * Nikolaj Zinin (1812-1880), russiskur evnafrøðingur
 * Ivan Larionov (1830-1889), russiskt tónaskald, sum í 1860 skrivaði kenda lagið "Kalinka".
 * Mikhail Vrubel (1856-1910), russiskur málari.
 * Pjotr Stolypin (1862-1911), russiskur statsmaður
 * Leonid Sobinov (1872-1934), russiskur tenorsangari
 * Nikolaj Vavilov (1887-1943), russiskur lívfrøðingur.
 * Mikhail Bulgakov (1891-1940), russiskur rithøvundur.
 * Nikolaj Semjonov (1896-1986), sovjetrussiskur alisfrøðingur og evnafrøðingur, ið fekk Nobelvirðislønina í evnafrøði í 1956.
 * Lidija Ruslanova (1900–1973), russisk fólkasangarinna
 * Oleg Antonov (1906–1984), sovjetrussiskur flogverkfrøðingur, sum var fyrsti leiðarin av Antonov flogverksmiðjuni.
 * Sweeney Schriner (1911-1990), russisk-kanadiskur íshokki-spælari
 * Oleg Tabakov (1935-2018), russiskur sjónleikari
 * Eduard Limonov (1943-2020), russiskur rithøvundur og politikari.
 * Roman Abramovitj (*1966), russisk-ísraelskur ríkmaður (Chelsea F.C.)
 * Jevgenij Tomasjevskij (*1967), russiskur talvleikari
 * Valeriya (*1968), russisk pop-sangarinna
 * Natalia Pogonina (*1985), russiskur talvleikari


 * Almenna heimasíðan: saratovmer.ru
 * Saratov, wikivoyage.org (á enskum)
Samara
Samara (russiskt: Сама́ра) er ein býur í Russlandi. Býurin er fyrisitingarligur høvuðsstaður í Samara Oblast. Býurin liggur í landssynnings horni Russlands í tí partinum, sum hoyrir til Europa. Samara liggur við staðið har tvær stórar áir møtast, Volga áin og Samara áin. Í 2010 var fólkatalið í býnum 1.164.896.

Í einari ferðafrásøgn, sum Ibn Fadlan skrivaði um 921, verður greitt frá einari niðurseting á staðnum, har áirnar Volga og Samara møtast. Hóast tað, so verður almenna stovnsetingin av býnum Samara ikki tíðarfest fyrr enn í 1586, tá Grigorij O. Zasekin guvernørur, eftir boðum frá russiska tsarinum Fjodori I, læt byggja eitt skansaverk har á staðnum.




 * Almennar heimasíður:
 * samadm.ru
 * gordumasamara.ru
 * Samara, wikivoyage.org (á enskum)
Thessaloniki
Thessalonki (grikskt: Θεσσαλονίκη) er næststørsti býur í Grikkalandi og høvuðsstaður í landslutinum Mið Makedónia. Býurin er ein havnabýur. Thessaloniki kommuna hevur 322.240 íbúgvar, meðan stórbýurin Thessaloniki við forstøðum og upplandi hevur 790.824 íbúgvar. Býurin við forstøðum er størsti býur á Balkan hálvoynni.

Tað eru tveir lærdir háskúlar í Thessaloniki. Annar av teimum Aristoteles Universitetið er tað størsta universitetið í Grikkalandi og á Balkan, har ganga umleið 95.000 lesandi.

Býurin varð grundlagdur í 315 á.Kr. av Kassandros av Makedonia.
Søvn Landsins
Søvn Landsins varð sett á stovn 1. januar 2011. Søvn Landsins er ein yvirskipað fyrisiting av søvnunum undir Mentamálaráðnum: Føroya Landsbókasavn, Føroya Landsskjalasavn, Føroya Fornminnissavn, Føroya Náttúrugripasavn og Havlívfrøðiligu Royndarstøðina. Listasavn Føroya er eisini partur av tilgongdini. Listasavnið er sjálvsognarstovnur, og kann tí ikki beinleiðis leggjast undir eitt av aðalráðunum. Andras Mortensen er stjóri á Søvnum Landsins.

Virkisøkið hjá Søvnum Landsins er náttúru- og mentanarsavnsvirksemi, skjalasavnsvirksemi og bókasavnsvirksemi. Søvn Landsins fevna um granskingarstovnarnar Føroya Fornminnissavn, Føroya Náttúrugripasavn og Havlívfrøðiligu Royndarstøðina. Harafturat eru eisini Føroya Landsbókasavn og Føroya Landsskjalasavn partur av Søvnum Landsins.




 * Føroya Fornminnissavn
Føroya Fornminnissavn
Føroya Fornminnissavn er fornminnissavn, sum sýnir fram í Brekkutúni 6 í Tórshavn og Heima á Garði í Hoyvík. Savnið í Hoyvík er útisavn, har ein kann vitja ein gamlan føroyskan bóndagarð við sethúsum, úthúsum, amboðum og mongum øðrum, ið hoyrdi til gerandislívið í Føroyum fyrr. Sethúsini á Hoyvíksgarði verða søgd at vera frá o.u. 1812, men eru í dag innrættað sum tey vóru o.u. 1920. Fornminnissavnið skrásetir, kannar og hevur eftirlit við jarðføstum fornminnum. Stovnurin fyrireikar og stendur fyri, tá ið toftir og forn búpláss og søgulig lendi verða grivin út. Stovnurin er eisini fakligur myndugleiki í sambandi við fornlutir í havinum. Stovnurin savnar, skrásetir og sýnir fram fram fornlutir og lutir úr nýggjari tíð, sum lýsa livihátt, starvslíkindi og mentan føroyinga til ymsar tíðir ella eru knýttir til søguligar hendingar.

Í 2011 var stovnurin Søvn Landsins settur á stovn. Fornminnissavnið gjørdist ein av stovnunum undir Søvnum Landsins.




 * Natmus.fo Føroya Fornminnissavn
Guðrun Gaard
Guðrun Gaard (fyrr Rasmussen, (fødd 3. august 1947) er føroyskur rithøvundur. Hon skrivaði sína Ph-D. ritgerð í 2005, Far fram á torg, um skaldið Regin Dahl og fekk Bókmentavirðisløn M.A. Jacobsens í 2006 fyri hetta verkið. Í 1983 fekk hon Barnamentanarheiðursløn Tórshavnar býráðs.

Sum barnabókarithøvundur hevur hon útgivið 7 bøkur:
 * Snøkil og Snáka 1982
 * Snøkil og Snáka í haganum 1983
 * Snøkil og Snáka á vetri 1988
 * Brobber 1989
 * Um svidnu pussifelluna og øvuta kúvingin, Bárður Oskarsson teknaði, 2003
 * Um træskoytur og føðingardagsgávuna sum hvarv, Bárður Oskarsson teknaði, 2004
 * Um gentur og tunnuflakar og ein ommuprikkutan kjóla, Bárður Oskarsson teknaði, 2005


 * 2006 - Bókmentavirðisløn M.A. Jacobsens fyri ritgerðina um Regin Dahl
 * 1986 - Barnabókavirðisløn
 * 1983 - Barnamentanarheiðursløn Tórshavnar býráðs
Rita Hayworth
Rita Hayworth (doypt Margarita Carmen Cansino; * 17. oktober 1918 í New York City – † 14. mai 1987 í New York City) var ein amerikonsk sjónleikarinna. Hon var tilnevnd 19. plássi millum amerikanskar sjónleikarinnur á einum topp 50 lista, sum American Film Institute hevur gjørt.


 * Cruz Diablo (1934)
 * Dante's Inferno (1935)
 * Under the Pampas Moon (1935)
 * Charlie Chan in Egypt (1935)
 * Paddy O'Day (1935)
 * Human Cargo (1936)
 * Meet Nero Wolfe (1936)
 * Rebellion (1936)
 * Old Louisiana (1937)
 * Hit the Saddle (1937)
 * Trouble in Texas (1937)
 * Criminals of the Air (1937)
 * Girls Can Play (1937)
 * The Game That Kills (1937)
 * Paid to Dance (1937)
 * The Shadow (1937)
 * Who Killed Gail Preston? (1938)
 * Special Inspector (1938)
 * There's Always a Woman (1938)
 * Convicted (1938)
 * Juvenile Court (1938)
 * The Renegade Ranger (1938)
 * Homicide Bureau (1939)
 * The Lone Wolf Spy Hunt (1939)
 * Only Angels Have Wings (1939)
 * Music in My Heart (1940)
 * Blondie on a Budget (1940)
 * Susan and God (1940)
 * The Lady in Question (1940)
 * Angels Over Broadway (1940)
 * The Strawberry Blonde (1941)
 * Affectionately Yours (1941)
 * Blood and Sand (1941)
 * You'll Never Get Rich (1941)
 * Tales of Manhattan (1942)
 * My Gal Sal (1942)
 * You Were Never Lovelier (1942)
 * Cover Girl (1944)
 * Tonight and Every Night (1945)
 * Gilda (1946)
 * Down to Earth (1947)
 * The Lady from Shanghai (1947)
 * The Loves of Carmen (1948)
 * Affair in Trinidad (1952)
 * Salome (1953)
 * Miss Sadie Thompson (1953)
 * Fire Down Below (1957)
 * Pal Joey (1957)
 * Separate Tables (1958)
 * They Came to Cordura (1959)
 * The Story on Page One (1959)
 * The Happy Thieves (1962)
 * Circus World (1964)
 * The Money Trap (1965)
 * The Poppy Is Also a Flower (1966)
 * L'Avventuriero (1967)
 * I Bastardi (1968)
 * Road to Salina (1970)
 * The Naked Zoo (1971)
 * The Wrath of God (1972)


 * John Kobal: Rita Hayworth: The Time, The Place and the Woman. W.W. Norton, New York 1977, ISBN 0-393-07526-5
 * Joe Morella, Edward Z. Epstein: Rita. The Life of Rita Hayworth. Allen, London 1983, ISBN 0-385-29265-1
 * Gerald Peary: Rita Hayworth: A Pyramid Illustrated History of the Movies. Harcourt, 1976, ISBN 0-515-04116-5
 * Gene Ringgold: The Films of Rita Hayworth. Citadel Press, Secaucus, NJ 1974, ISBN 0-8065-0439-0
 * Caren Roberts-Frenzel: Rita Hayworth: A Photographic Retrospective. Abrams, New York 2001, ISBN 0-8109-1434-4
 * James Hill: Rita Hayworth: A Memoir. Robson, 1983, ISBN 0-671-43273-7
 * Adrienne L. MacLean: Being Rita Hayworth. Labor, Identity and Hollwood Stardom. Rutgers University Press, New Brunswick 2004, ISBN 0-8135-3389-9
 * Neil Grant: Rita Hayworth in Her Own Words. Hamlyn, London 1992, ISBN 0-600-57459-8


 * Heimasíða um Ritu Hayworth
 * Rita-Hayworth.net
Absalon Absalonsen
Absalon Absalonsen (føddur 20. juli í 1939 í Vági) er føroyskur rithøvundur og listamálari. Hann er útbúgvin skipari (1961) og hevur siglt nógv sum yvirmaður, mest sum skipari. Hann gavst við at sigla í 1996. Absalon er sonur Marius Absalonsen, sum var ættaður av Viðareiði, og Fridu, fødd Mikkelsen úr Vági. Absalon og kona hansara Elsa fluttu úr Vági til Havnar at búgva í 1996. Absalon hevur málað nógv, serliga síðan hann gavst at sigla. Hann hevur havt fleiri listaframsýningar ymsastaðni í Føroyum.



Á forlagnum Løkur Lítli, sum Absalon sjálvur eigur, hevur hann givið út fylgjandi rit, ið hann sjálvur hevur skrivað:
 * 2000 Løkur Lítli - Yrkingasavn
 * 2004 Hjálpt úr neyð - Skaldsøga
 * 2005 Sornhúsfólkini (framhald av Hjálpt úr neyð), skaldsøga
 * 2006 Jóan Petur hjá Mouritsi (Ævisøga)
 * 2008 Umsett og givið út dokumentarsøguna Ein minnilig nátt - søgan um Titanic - eftir Walter Lord


 * 2000 Absalon umsetti bóklingin George Müller, sum forlagið Leirkerið gav út.
Deborah Secco
Deborah Fialho Secco (fødd 26. november 1979 í Rio de Janeiro) er sjónleikari úr Brasil. Hon spældi fyri fyrstu ferð í einari sjónvarpslýsing sum 8 ára gomul, og sum 10 ára gomul framførdi hon í sínum fyrsta sjónvarpshow Brincando de Era uma Vez. Ellivu ára gomul spældi hon fyri fyrstu ferð í einari sápuopera, Mico Preto hjá Rede Globo. Í 1999 spældi hon í telenovela-røðini Suave Veneno, sum 'WAG' Marina. Í august sama ár var hon fyri fyrstu ferð model fyri brasilsku útgávuna av tíðarritinum Playboy. Síðan hevur hon spælt við í fleiri filmum og sjónvarpsrøðum.

Hon var gift við brasilska leikstjóranum, Rogério Gomes frá 1997 til 2001 og við brasilska fótbólktleikaranum Roger Galera Flores frá 2009 til 2013.
Cam Ranh Floghavn
Cam Ranh Floghavn (vjetnamesiskt: Sân bay Cam Ranh) er ein flogvøllur í Cam Ranh, Khanh Hoa, Vjetnam. Flogvøllurin er 3.048 metrar langur og yvirflatan er av betong.
James Olsen
James Olsen er føroyskur tónleikari.
Evi Tausen
Evi Tommysdóttir Tausen (fødd í juni 1981) er føroysk sangarinna og guitarleikari, hon syngur countrytónleik. Kunstnaranavnið hjá henni er tað sama sum føðinavnið tó uttan millumnavnið: Evi Tausen. Evi er vaksin upp í Froðba og Kastrup í Danmark. Hon hevur eisini búð í Danmark. Evi gav út stakfløgu við tveimum løgum í 2010. Upptøkurnar til stakfløguna eru gjørdar í Kris-Stuff Studio í Hoyvík, tað var Jákup Zachariasen sum stóð fyri upptøkunum og legði sangirnar til rættis. Pætur við Keldu og Heiðrun Petersen spæla eisini við á øðrum sanginum, har Pætur somuleiðis leggur rødd til. Í 2011 gav Evi út enn eina fløgu, men hesaferð eina heila CD, sum ikki er stakfløga. Heitið á fløguni er: "Evi - Wishing Well", hon kom út í november 2011. Fløðan er innspæld í Nashville, har hon hevur samstarva við fleiri amerikanskar sangskrivarar, m.a. við Brent Mason, sum hevur vunnið CMA-Award sum ársins tónleikari tvær ferðir og tólv ferðir hevur hann vunnið Academy of Country Music Guitarist of the Year Award. Evi hevur framført á festivalum í Føroyum, eitt nú á Summarfestivalinum og á Country Festivalinum í Sørvági í 2012. Í januar 2013 lá sangurin "Oh, How I Miss You Tonight" sum Evi syngur saman við Jim Ed Brown, á einum fimtaplássi á Pan-European TOP-100 Radio Chart, sum er hittlistin hjá European Country Music Association (ECMA).


 * 2015 - Make Life A Dance, CD
 * 2013 - Make This Life a Dance, staklag, Jákup Zachariassen og Lena Anderssen skrivaðu sangin. Nr. 1 á country-hittlistum í Svøríki, Írlandi og Niðurlondum
 * 2011 - Evi - Wishing Well, CD
 * 2010 - How´s the world treating you, inniheldur eisini sangin He´ll have to go, stakfløga við tveimum løgum.


 * 2013 - Vann írska tónleikaheiðursløn International Artist of the Year hjá Irish Country Sound, sum blaðið Farmers Journal skipaði fyri. (Vann) Heiðurslønir til tónleikarar vóru handaðar á Hudson Bay Hotel á einari hátíðarløtu - The 2nd annual Country Sound Entertainment Awards (Farmers Journal).
 * 2012 - Vann heiðursløn frá ICMA Awards Fan Voting í bólkinum "Best International Country Artist". Umframt at vera tilnevnd í bólkinum, sum hon vann, var hon eisini tilnevnd í bólkinum "Country Vocal Event of the Year" við sanginum "Oh How I Miss You Tonight", sum hon sang saman við Jim Ed Brown. Hon gjørdist nummar tvey í tí bólkinum. ICMA stendur fyri Independent Country Music Association.
 * 2012 - Tilnevnd Planet Awards 2012 í bólkinum Ársins songkvinna (vann ikki)
 * 2012 - Evi varð vald til Artist of the Month á heimasíðuni keepitcountryradioshow.co.uk/ í februar 2012.




 * Heimasíðan hjá Evi
Guðrun Sólja Jacobsen
Guðrun Sólja Jacobsen (fødd í juli 1982 á Tvøroyri) er føroysk songkvinna, búsitandi í Danmark. Guðrun gjørdist kend í Føroyum og Danmark, tá hon luttók og vann donsku sangkappingina Stjerne for en aften 4. apríl 2003. Guðrun fekk stórfingna móttøku, tá hon kom heimaftur til Føroya. Tá hon var liðug við student, flutti hon niður til Danmarkar, har hon hevur nomið sær tónleika útbúgving á Complete Vocal Institute. Í september 2012 var Guðrun Sólja á konsertferð í Føroyum saman við jazz ensemblinum Niels Balle Project, sum er ein samanseting av dønum og norðmonnum. Tey høvdu eitt nú konsertir á Seglloftinum á Tvøroyri og í Vágs kirkju. Í 2012 gav Guðrun Sólja út eina EP við sangum, sum hon hevur gjørt saman við Mariu Guttesen. Lene Drachmann hevur eisini ávirkað sangirnir. Sambært Guðrun eru sangirnir sera persónligir. Hon er flutt heimaftur til Føroya at búgva eina tíð, men sambært heimasíðuni Oestrogen.dk er ætlanin at flyta niður aftur.


 * 2003 - Quiet Storm, CD
 * 2005 - Wake Up
 * 2012 - Got that smile again (single/staklag)
 * 2012 - The First Four, EP


 * 2003 - Ein stjørna lýsti á nátt
 * 2003 - Stjerne for en aften
 * 2003 - Popp List 2
 * 2004 - Kvinna - úrvaldir sangir frá føroyskum kvinnum
 * 2005 - Dýrd
 * 2005 - Sól og regn - Stanley Samuelsen
 * 2005 - Stjerne for en aften 2005 - Den sidste mission
 * 2007 - Upp gleðist - Mpiri




 * Gudrun Jacobsen.
 * Gudrunsolja.dk.
 * Complete Vocal Institute (Grein á ensku Wikipedia).
EHF Challenge Trophy
EHF Challenge Trophy er ein altjóða hondbóltskapping fyri hondbóltstjóðir í menning. Tað eru slíkar kappingar bæði fyri menn og fyri kvinnur. Føroyar luttekur í hesum kappingum. Í 2005 var kappingin í Dublin í Írlandi, tá var bara ein bólkur, og Føroyar var ikki við. Føroyar luttóku í 2007 og 2009. Í 2011 luttók U23 landsliðið hjá Føroyum, teir vunnu allir tríggir dystirnir í innleiðandi dystunum og vunnu bólkin. Teir skulu spæla finaluna, sum verður í Beograd í januar 2012.

Í 2009 vóru so nógv lið við, at liðini blivu býtt sundur í tveir bólkar. Í tí eina bólkinum vóru fýra landslið, tann bólkurin kappaðist í Georgia, meðan hin bólkurin hevði 6 landslið, og tey kappaðust í Luksemburg. Vinnararnir av báðum bólkunum møttust so til finalu, sum var leikt í Drammen í Noregi.



Endaliga úrslitið í kappingini: